Musim 2 Jujutsu Kaisen Akan Menemui Peminat Pada Tahun 2023
Musim 2 Jujutsu Kaisen akan menemui penonton pada tahun hadapan! Semasa tayangan filem Jujutsu Kaisen 0 yang baru dilancarkan, pelakon suara Junya Enoki hadir di tayangan tersebut untuk meraikan filem itu bersama peminat sebelum membuat pengumuman bahawa musim kedua anime itu akan datang pada 2023.  Disamping itu, pencipta Jujutsu Kaisen, Gege Akutami, turut mengeluarkan ilustrasi baharu untuk memperingati kejayaan Jujutsu Kaisen 0 serta meraikan pengumuman musim kedua. Berita mengenai musim terbaru anime itu hadir beberapa minggu selepas presiden saluran televisyen MBS, Yōichi Mushiaki, meminta peminat bersabar mengenai musim kedua. Berita baik buat peminat siri itu, mereka tidak perlu menunggu lama, walaupun masim kedua masih lagi jauh dari tayangan perdana. Jujutsu Kaisen ditayangkan pada Oktober 2020 dengan musim pertama menampilkan 24 episodm, segera menjadi popular di kalangan peminat anime. Filemnya — Jujutsu Kaisen 0 — telah ditayangkan di Jepun pada 24 Disember 2021, dan sejak tayangannya, ia telah pun menjadi filem ke-64 dengan kutipan tertinggi dalam sejarah box office Jepun. Anime ini berdasarkan tajuk manga dengan nama yang sama. Kedua-dua manga dan anime telah mencatakan kejayaan yang meluas di Jepun, dengan manganya juga telah menjual lebih 55 juta salinan.